钦定古今图书集成/方舆汇编/职方典/第1471卷 > 临安府山川考一 通志
## 钦定古今图书集成/方舆汇编/职方典/第1471卷 > 临安府山川考一 通志

本府。〈建水州附郭。〉

晴山　在城北三十五里。一曰“北岭。” 山势嵯峨，晴岚映带，郡之主山也。

焕文山　在城南三十里。学宫向之，三峰秀拔，其影倒入泮池。《一统志》：为判文山。明嘉靖间，学使赵维垣易今名。按《明通志》：本名判文山。昔段思平外舅爨判居其上，因名。

连云山　在城南二十里。按《州志》，四时常有云。石岩山　在城东五十里，有岩洞三，又称阎洞，迁客阎闳所辟也。一曰水云门，前虚敞，可容数百人，泸江、中河之水赴以为壑。冬月水落，架桥列炬而入，旋转回合，几二十里。一曰南明，上有两窍，阳光射入，见石床丹灶。一曰万象山，更峻绝，跻石磴数十级，隐隐闻风雷声，石乳嵌结若甗锜，亦曰“句町三洞。”

三台山　在城东北八十里。绝𪩘凌空，羊肠一线，有梁王城。昔彝寇恃险为患，今已削平。捧印山　在城东二十里。按《州志》：“有石如印，在山之岭，俗云仙人捧印。”

矣和坡山　，在城东南沙寨村，高可千馀丈，林壑之美，宛如画图。

云龙山　在城东北五十里。林木蓊蘙，冈岭延纡，古刹精蓝，清幽绝俗。按《明通志》：“寺多名人题咏。扁二：一在静室，临崇祯御书；一在大寺，知州刘僖书，皆书法精妙。”

火焰山　：在城西北十里。土有硫磺气。俗传挛疾者卧其上辄愈。

黑冲山　：在城西四十里。云暗树深，上多瘴疠，人不敢往。

乐荣山　：在城西南三里。其土香美，作饼炙之可食。

青元山　：在城东四十里。

岩洞山

回龙山　在城东北，蜿蜒数十里，矫若游龙。“绍和山　” 在城西十里，观宇参差，清幽绝俗。平

畴十里可资登眺，山麓即“古甸龙潭。”

翠屏山　在城东北五里，独秀无竞。

石门山　在城北百里曲江菁口。凿石为门，以通车马。下临曲江，险隘可守。

宝山　：在城西南二里，夜望有光。

象山　在城南五里，其形如象。

马鞍山　：在城西南十里，其形如鞍。

丰山　与火焰山相连，土地肥沃，居民富饶。白浪山　，在州东十五里，异龙湖，南人以渔为业。日暮维舟树底，烹鲜沽醪，棹歌相和，一派《渔家乐》也。

燕子洞　在城东四十里。按以上俱《建水州志》云云。

北岭　按《明一统志》：“在城北三十五里，高五百馀丈，山势嵯峨，树木葱郁，与判文山对峙。” 岩洞　在城东二十里，山形绵亘，众水归宿，伏流会盘江达南海。初至曰洞口，上空下阔，可容数百人，但水流低狭，无径可通。山行里许，名曰中洞，深远浑涵，结桥而度，列炬而入，石笋倒垂，如龙蛇虎豹之状，莫可辨诘。

“南明洞　” ，在岩洞后，洞门卑浅，其中若无物者。蹑蹬而下，渐觉宽舒。上露二窍，阳光直射，石林丛错，药床罗列，有窦谽谺，仅容一人燃灯以进，中复宏敝。缘崖而上，一窍天生，广可三丈，烟霞翔集，云影徘徊，奇树璀璨，异草芳出。

万象洞　，与南明洞相连。洞形峻阔，岚霭层结，如云霞飞布其上，随磴俯下，度石梁，借火光而入，千态万状，愈探愈奇。

曲江　在城东北九十里，源出新兴，由嶍峨经河西入盘江。夏秋多雨，行者病涉。按《州志》，后于江尾建桥，路迂十里。

盘江　在城东北二百里。自新兴经嶍峨、阿迷，合众流入广西府界。

三河　，一自石屏异龙湖泄下为大河，名“泸江” ；一发源松子园塌冲，为中河；一自拖泥坝来为小河，过城西南，傍东南隅合入阎洞，沿流通盘江。

北沟河　，源出小关山，过石桥会于泸水，俗呼“窑沟。”

西湖　：在城西南五里。宽广十数里，水四时不竭。月晦之夕，湖心清光，俨然如月。

《草海　》：在城南，宽二十里，与西湖相连。

白水河　在城南，与“草海” 相连。

泸江　在城南。发源异龙湖，东至三河口入岩洞，汇郡城六河之水，总出阿迷州，入盘江。中河　在城西南，源出塔冲鹧鸪村。濒河之田享其利，亦受其害。

小河　在城南，源出黑龙潭，由象冲河入白水河，与泸江汇流入于岩洞。按：泸江中河小河即